b'\n_START_ARTICLE_\nPainkiller Jane (televisiosarja)\n_START_SECTION_\nJuoni\n_START_PARAGRAPH_\nKristanna Loken esitt\xc3\xa4\xc3\xa4 sarjan p\xc3\xa4\xc3\xa4henkil\xc3\xb6\xc3\xa4 Jane Vascoa (sarjakuvassa nimell\xc3\xa4 Vasko), joka ty\xc3\xb6skentelee DEA:n huumepoliisina, kunnes ty\xc3\xb6teht\xc3\xa4viss\xc3\xa4 t\xc3\xb6rm\xc3\xa4\xc3\xa4 salaiseen agenttiryhm\xc3\xa4\xc3\xa4n. T\xc3\xa4m\xc3\xa4n j\xc3\xa4lkeen Jane joutuu ty\xc3\xb6skentelem\xc3\xa4\xc3\xa4n kyseisen agenttiryhm\xc3\xa4n kanssa, joiden teht\xc3\xa4v\xc3\xa4n\xc3\xa4 on ottaa kiinni erikoiskykyj\xc3\xa4 saaneita ihmisi\xc3\xa4 (neuroja)._NEWLINE_Uusi salainen ty\xc3\xb6 ei ole helppoa, varsinkaan Janen huomattua pystyv\xc3\xa4ns\xc3\xa4 parantumaan hyvin nopeasti fyysisist\xc3\xa4 vahingoista.\n_START_SECTION_\nTuotanto\n_START_PARAGRAPH_\nTelevisiosarja sai nopean alun kun vuonna 2005 juilkaistu elokuva Painkiller Jane sai hyv\xc3\xa4n vastaanoton._NEWLINE_Elokuvan juoni poikkesi alkuper\xc3\xa4isen sarjakuvan tarinoista suuresti ja k\xc3\xa4sikirjoittaja Jimmy Palmiotti kertoi televisiosarjan olevan l\xc3\xa4hemp\xc3\xa4n\xc3\xa4 sarjakuvien Jane hahmoa. Vastaava tuottaja Gil Grant kertoi sarjan seuraavan sarjakuvan hahmoa, mutta tarjoaa silti paljon uutta._NEWLINE_Sarjaa kuvattiin Kanadassa Insight Filmsin Brittil\xc3\xa4isess\xc3\xa4 Kolumbiassa sijaitsevalla studiolla. Loken kertoi AfterEllenin haastattelussa, ett\xc3\xa4 sarjan nelj\xc3\xa4 viimeist\xc3\xa4 jaksoa kuvattiin Unkarin Budapestissa.'